Public procurement notice: Voluntary Ex Ante Transparency Notice
Published: 2016-01-23
Buyer: Suomen riistakeskus
Country: FI
Region: Etelä-Suomi
Contract type: Services
Procedure: Negotiated without a prior call for competition
CPV classification: 72000000 | 72230000: Custom software development services
Estimated value: 350000 EUR
Award criteria: Vertailuhinta, Kokemus ja osaaminen, Toiminta- ja palvelumalli

Technical requirements: Vertailuhinta
Kokemus ja osaaminen
Toiminta- ja palvelumalli
Suomen riistakeskus tekee suorahankinnan Oma riista – palvelun kehittämistyön jatkamiseksi nykyisen toimittajan Codento Oy:n kanssa, joka valittiin toimittajaksi tarjouskilpailun perusteella 29.11.2013. Nykyiseltä toimittajalta ostetaan joustavasti kohdennettavissa olevaa ohjelmistonkehitysresurssia.
Oma riista -palvelu on julkisen riistakonsernin yhteiskäyttöinen tietojärjestelmä, jolla kerätään ja raportoidaan riistaan liittyviä tietoja modernin verkkopalvelun ja mobiilisovellusten (Android, iOS, Windows Phone) avulla. Suomen riistakeskuksella on Oma riista -palvelun osalta paraikaa rakenteilla kaksi merkittävää laajennusta, joihin kohdennettavissa olevaa ohjelmistonkehitysresurssia pääasiallisesti käytetään.
1. Oma riista -palvelun laajennus, jolla tallennetaan ja käsitellään hirvenmetsästyksen aikana kerättäviä saalis-, havainto- ja olosuhdetietoja. Kyseessä on riistakeskuksen tähän asti suurin tietojärjestelmä- ja käyttöönottohanke, jonka piirissä on noin 5 500 metsästysseuraa ja -seuruetta ja 120 000 hirveä metsästävää asiakasta. Palvelun laajennuksen olennainen piirre on lakisääteisten saalistietojen keruun sekä niihin liittyvien maksatusten digitalisointi sekä integraatioita laitoksen muihin tietojärjestelmiin. Projektissa toteutetaan myös yhteistyössä Luonnovarakeskuksen kanssa kokonaisuuden kannalta välttämätön järjestelmäintegraatio paperilla palautettavien vastaavien tietojen tallentamiseksi samaan lähdejärjestelmään sekä niin sähköisesti kuin paperitsekin kerättyjen tietojen automatisoitu siirto tutkimuksen käyttöön ja analysoidun tutkimustiedon saattaminen asiakkaan nähtäväksi automaattisesti.
2. Oma riista -palvelun laajennus, jolla tallennetaan ja käsitellään virka-apuna Poliisille annettavien suurriistaan liittyvien tapahtumien tietoja. Palvelua kehitetään paraikaa ja sitä on suunniteltu pilotoitavan vuoden 2016 aikana kahdella riistakeskuksen alueella ja otettavan käyttöön rinnakkain Poliisin tietojärjestelmän kanssa vuoden 2017 aikana. Palvelussa tallennetaan noin 5 000 hirvieläimiin ja suurpetoihin liittyvää tapahtumaa. Palvelun käyttöönotto vuoden 2017 aikana on erittäin tärkeää pienten hirvieläinkantojen seurannan turvaamiseksi sekä kolaritilastojen aukottomuuden varmistamiseksi, koska Poliisi ei käy kaikilla onnettomuuspaikoilla ja eläinkolareiden raportointi on epätäydellistä. Tiedoilla on keskeinen merkitys hirvieläinkantojen hoidolle ja tieliikenteen turvallisuuden parantamiselle. Palvelun piiriin tulee 300 riistanhoitoyhdistysten toiminnanohjaajaa, noin tuhat nimitettyä toimijaa sekä useita tuhansia järjestelmän käyttäjiä.
Suorahankinnan tarkoituksena on välttää sellainen tilanne, jossa riistahallinto, muut viranomaiset ja palvelun muut käyttäjät eivät voisi käyttää Oma riista -palvelua määritellyllä tavalla 7.8.2016 jälkeen jolloin nykyisen toimittajan kanssa tehty kehittämis- ja ylläpitosopimus päättyy.
Nykyinen toimittaja on ehtinyt teknisesti erikoistua riista-alan toimintaympäristöön ja vaadittujen toiminnallisuuksien toteuttamiseen ja ratkaisujen suunnitteluun, tarvittavien selvitysten tekemiseen toteutukseen annettujen reunaehtojen puitteissa.
Oma riista – palvelu on integroitu riistanhoitomaksusta ja pyyntilupamaksusta annetun lain (616/1993) 7 a-c §:ssä säädettyyn metsästäjärekisteriin.
Suomen riistakeskus on hankintalain 27 ja 28 §:ien perusteella päättänyt sopimusmuutoksella jatkaa nykyisen Oma riista – palvelun kehittämistä nykyisen toimittajan kanssa koska alkuperäiseen hankintasopimukseen sisältymättömän lisäpalvelun hankkiminen alkuperäiseltä toimittajalta on osoittautunut välttämättömäksi ja koska sopimusmuutoksella tapahtuvaa sopimuskauden jatkamista voidaan pitää lisähankintana, jota ei voida erottaa sopimuksesta aiheuttamatta hankintayksikölle huomattavaa haittaa. Sopimusmuutos on välttämätön voimassa olevan sopimuksen perusteella aloitettujen Oma riista – palvelun laajennusten loppuunsaattamiseksi. Oma riista – palvelun kehitystyön jatkuminen varmentaa uuden digitalisoidun tiedonhallintaprosessin käyttöönoton ja lanseerauksen vuoden 2016 aikana.
Lisäpalveluita ei voida teknisesti erottaa pääsopimuksesta ilman, että aiheutetaan Suomen riistakeskukselle huomattavaa teknistä ja taloudellista haittaa. Kesken Oma riista -palvelun laajennuksen kehitystä ja käyttöönottoa tehty muutos viivästyttäisi palvelun käyttöönottoa ja aiheuttaisi julkisen riistakonsernin yhteisille tietojärjestelmähankkeille merkittäviä kustannuksia ja riskeeraisi palvelukokonaisuuden käyttöönoton.


Number of bids: 5